S-6926/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. nóvember 2019, á hendur J-kk-þgf S-kk-þgf, kt. [...], [...], fyrir eftirtalin umferðarlagabrot, með því að hafa:

I.

Þriðjudaginn 18. desember 2018, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 135 ng/ml og tetrahýdrókannabínól 2,2 ng/ml) um Breiðholtsbraut við Jaðarsel í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Laugardaginn 20. apríl 2019, ekið bifreiðinni [...] sviptur ökurétti og undir áhrifum áfengis (í blóði mældist vínandamagn 2,00‰) um Vesturlandsveg við Suðurlandsveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. umferðarlaga nr. 50/1987.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. nóvember 2019, gekkst ákærði undir greiðslu sektar með lögreglustjórasátt 9. febrúar 2012 fyrir að aka undir áhrifum ávana og fíkniefna. Þá gekkst hann aftur undir greiðslu sektar með viðurlagaákvörðun 5. janúar 2016 meðal annars fyrir að akstur undir áhrifum áfengis. Næst var ákærði dæmdur í 30 daga fangelsi 15. maí 2017 fyrir akstur undir áhrifum ávana og fíkniefna og akstur sviptur ökurétti. Loks var ákærði dæmdur í 30 daga fangelsi 17. janúar 2018 meðal annars fyrir að akstur undir áhrifum ávana og fíkniefna og akstur sviptur ökurétti, en um var að ræða hegningarauka við dóminn frá 15. maí 2017.

Verður miðað við það við ákvörðun refsingar að ákærði hafi með brotum sínum nú gerst sekur að aka undir áhrifum ávana og fíkniefna í fjórða skipti og sekur um að aka sviptur ökurétti í annað skipti, sbr. ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 3 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði 159.296 krónur í sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf S-kk-nf, sæti fangelsi í 3 mánuði.

Áréttuð er ævilöng svipting ökuréttar ákærða.

Ákærði greiði 159.296 krónur í sakarkostnað.

H-kvk-nf S-kvk-nf B-kvk-nf

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. nóvember 2019, gekkst ákærði undir greiðslu sektar með lögreglustjórasátt 9. febrúar 2012 fyrir að aka undir áhrifum ávana og fíkniefna. Þá gekkst hann aftur undir greiðslu sektar með viðurlagaákvörðun 5. janúar 2016 meðal annars fyrir að akstur undir áhrifum áfengis. Næst var ákærði dæmdur í 30 daga fangelsi 15. maí 2017 fyrir akstur undir áhrifum ávana og fíkniefna og akstur sviptur ökurétti. Loks var ákærði dæmdur í 30 daga fangelsi 17. janúar 2018 meðal annars fyrir að akstur undir áhrifum ávana og fíkniefna og akstur sviptur ökurétti, en um var að ræða hegningarauka við dóminn frá 15. maí 2017.

Verður miðað við það við ákvörðun refsingar að ákærði hafi með brotum sínum nú gerst sekur að aka undir áhrifum ávana og fíkniefna í fjórða skipti og sekur um að aka sviptur ökurétti í annað skipti, sbr. ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 3 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði 159.296 krónur í sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf S-kk-nf, sæti fangelsi í 3 mánuði.

Áréttuð er ævilöng svipting ökuréttar ákærða.

Ákærði greiði 159.296 krónur í sakarkostnað.

H-kvk-nf S-kvk-nf B-kvk-nf